CELEX: 62011TN0218
Language: da
Date: 2011-04-21 00:00:00
Title: Sag T-218/11: Sag anlagt den 21. april 2011 — Dagher mod Rådet

18.6.2011   
            
            
               DA
            
            
               Den Europæiske Unions Tidende
            
            
               C 179/19
            
         Sag anlagt den 21. april 2011 — Dagher mod Rådet
   (Sag T-218/11)
   2011/C 179/33
   Processprog: fransk
   
      Parter
   
   
      Sagsøger: Habib Roland Dagher (Abidjan, Côte d’Ivoire) (ved advokaterne J.Y. Dupeux og F. Dressen)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesforordning (EU) nr. 85/2011 (EU) af 31. januar 2011 annulleres for så vidt som denne retsakt vedrører sagsøgeren.
            
         
               —
            
            
               Rådets afgørelse 2011/71/FUSP af 31. januar 2011 annulleres for så vidt som denne retsakt vedrører sagsøgeren.
            
         
               —
            
            
               Rådet tilpligtes at betale sagsøgeren 40 000 EUR i erstatning med tillæg af renter for den ikke-økonomiske skade og anden skade, som sagsøgeren har lidt.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et anbringende, der er opdelt i tre led, og som vedrører tilsidesættelse af væsentlige formforskrifter.
   
               —
            
            
               I forbindelse med første led har sagsøgeren påberåbt sig, at Rådet ikke har fulgt en kontradiktorisk procedure for så vidt som sagsøgte ikke hurtigst muligt efter offentliggørelsen af de anfægtede akter har fremlagt anvisninger, som gør det muligt for sagsøgeren at erkende begrundelsen for de mod sagsøgeren iværksatte foranstaltninger, og for så vidt som sagsøgte derefter afviste sagsøgerens senere anmodninger om oplysninger, hvorved sagsøgeren fik frataget sin ret til at indgive administrative klager og få medhold i en påstand om ophævelse af foranstaltningerne.
            
         
               —
            
            
               Med det andet led har sagsøgeren gjort gældende, at begrundelsen er mangelfuld for så vidt som begrundelsen i de restriktive foranstaltninger, der er iværksat overfor sagsøgeren, var upræcis og kortfattet, således at sagsøgeren ikke kunne få kendskab til de klagepunkter, som de omhandlede sanktioner beror på.
            
         
               —
            
            
               Med det tredje led har sagsøgeren påberåbt sig en tilsidesættelse af retten til en effektiv domstolsbeskyttelse.